钦定古今图书集成/明伦汇编/氏族典/第262卷 > 王缙
## 钦定古今图书集成/明伦汇编/氏族典/第262卷 > 王缙

按《唐书王缙传》：“缙字夏卿，本太原祁人，后客河中，与
兄维俱以名闻。举草泽文辞清丽科，历侍御史。禄山
乱，擢太原少尹。佐李光弼，以功加宪部侍郎。史朝义
平，诏宣慰河北，使还，拜黄门侍郎同中书门下平章
事，加东都留守。岁馀，拜河南副元帅。缙素奉佛，晚节
尢谨。初，代宗喜祠祀，而未重浮屠法，每从容问所以”
然。缙与元载盛陈福业报应，帝意向之。由是禁中祀
佛，讽呗斋薰，号“内道场”，引内沙门日百馀，馔供珍滋，
出入乘厩马，度支具廪给。大历政刑，日以堙陵，由缙
与元载、杜鸿渐倡之也。性贪冒，纵亲戚尼姏招纳财
贿，猥屑相稽，若市贾然。及败，鞫罪论死，上悯其耄，乃
贬括州刺史。建中二年死。